title: 1999/472/EZ: Odluka Komisije od 1. srpnja 1999. o postupku potvrđivanja sukladnosti građevnih proizvoda na temelju članka 20. stavka 2. Direktive Vijeća 89/106/EEZ u vezi s cijevima, spremnicima i pomoćnim proizvodima koji nisu u dodiru s vodom za ljudsku potrošnju (priopćena pod brojem dokumenta C(1999) 1482)  Tekst značajan za EGP

text:
               13/Sv. 057

               HR

               Službeni list Europske unije

               144

         31999D0472

               L 184/42

               SLUŽBENI LIST EUROPSKE UNIJE

               01.07.1999.

      ODLUKA KOMISIJE

   od 1. srpnja 1999.
   o postupku potvrđivanja sukladnosti građevnih proizvoda na temelju članka 20. stavka 2. Direktive Vijeća 89/106/EEZ u vezi s cijevima, spremnicima i pomoćnim proizvodima koji nisu u dodiru s vodom za ljudsku potrošnju
   (priopćena pod brojem dokumenta C(1999) 1482)
   (Tekst značajan za EGP)
   (1999/472/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da:

               (1)

               Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, najmanje zahtjevan postupak koji je u skladu sa sigurnošću; budući da to znači da treba odlučiti je li, za dani proizvod ili skupinu proizvoda, postojanje nadzornog sustava proizvodnje pod odgovornošću proizvođača potreban i dovoljan uvjet za potvrđivanje sukladnosti ili je za ispunjavanje kriterija iz članka 13. stavka 4. potrebno uključiti ovlašteno certifikacijsko tijelo.

               (2)

               Člankom 13. stavkom 4. zahtijeva se da time utvrđeni postupak bude naznačen u ovlaštenjima i tehničkim specifikacijama; budući da je stoga poželjno definirati pojam proizvoda ili skupine proizvoda onako kako se koristi u ovlaštenjima i tehničkim specifikacijama.

               (3)

               Oba postupka predviđena člankom 13. stavkom 3. detaljno opisana su u Prilogu III. Direktivi 89/106/EEZ; budući da je stoga potrebno jasno odrediti metode uz pomoć kojih bi se ta dva postupka morala provesti, pozivanjem na Prilog III., za svaki proizvod ili skupinu proizvoda, jer Prilog III. daje prednost određenim sustavima.

               (4)

               Postupak iz članka 13. stavka 3. točke (a) odgovara sustavima utvrđenim u prvoj mogućnosti, bez neprekidnog nadzora, te drugoj i trećoj mogućnosti točke ii. odjeljka 2. Priloga III. i postupak iz članka 13. stavka 3. točke (b) odgovara sustavima utvrđenim u točki (i) odjeljka 2. Priloga III., te u prvoj mogućnosti točke (ii) odjeljka 2. Priloga III., s neprekidnim nadzorom.

               (5)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Sukladnost proizvoda i skupine proizvoda utvrđenih u Prilogu I. ocjenjuje se postupkom kojim proizvođač ima isključivo pod svojom odgovornošću nadzorni sustav tvorničke proizvodnje kojim se jamči da je proizvod u skladu s odgovarajućim tehničkim specifikacijama.
   Članak 2.
   Sukladnost proizvoda utvrđenih u Prilogu II. ocjenjuje se postupkom kojim je, uz nadzorni sustav tvorničke proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno ovlašteno certifikacijsko tijelo.
   Članak 3.
   Postupak za potvrđivanje sukladnosti kako je utvrđen u Prilogu III. navodi se u ovlaštenjima za usklađene norme.
   Članak 4.
   Ova je Odluka upućena državama članicama.

      Sastavljeno u Bruxellesu 1. srpnja 1999.

            Za Komisiju

         Karel VAN MIERT

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

   PRILOG I.

      Sklopovi za cjevovod, cijevi, spremnici, alarmni sustavi protiv istjecanja, sustavi za zaštitu od prelijevanja, pribor za montiranje i lijepljenje, šarke, spojke, brtvila, provodni kanali i zaštitni odvodi, nosači cijevi, ventili i slavine, sigurnosni pomoćni proizvodi

               Za upotrebu kod instalacija za prijevoz/distribuciju/uskladištenje plina/goriva za opskrbu sustava grijanja/hlađenja u zgradama, od vanjskog skladišnog rezervoara ili zadnje mrežne jedinice za smanjenje tlaka do dovoda sustava grijanja/hlađenja u zgrade i kod instalacija za prijevoz/uklanjanje/uskladištenje vode koja nije namijenjena ljudskoj potrošnji, te za sustave grijanja koji nisu navedeni u Prilogu II.

         PRILOG II.
   Spremnici, provodni kanali i zaštitni odvodi
   Za upotrebu na područjima za koja vrijede propisi u slučaju požara, kod instalacija za prijevoz/distribuciju/uskladištenje plina/goriva za opskrbu sustava grijanja/hlađenja u zgradama, od vanjskog skladišnog rezervoara ili zadnje mrežne jedinice za smanjenje tlaka do dovoda sustava grijanja/hlađenja u zgrade.
   Sklopovi za cjevovod, cijevi, spremnici, alarmni sustavi protiv istjecanja, sustavi za zaštitu od prelijevanja, pribor za montiranje i lijepljenje, šarke, spojke, brtvila, provodni kanali i zaštitni odvodi, nosači cijevi, ventili i slavine, sigurnosni pomoćni proizvodi
   Za upotrebu na područjima za koja vrijede propisi u slučaju požara, kod instalacija za prijevoz/distribuciju/uskladištenje plina/goriva za opskrbu sustava grijanja/hlađenja u zgradama, od vanjskog skladišnog rezervoara ili zadnje mrežne jedinice za smanjenje tlaka do dovoda sustava grijanja/hlađenja u zgrade i kod instalacija za prijevoz/uklanjanje/uskladištenje vode koja nije namijenjena ljudskoj potrošnji za proizvode koji su po reakciji na vatru svrstani u klase A (1), B (1) ili C (1).

      (1)  Materijali kod kojih je reakcija na vatru podložna promjeni za vrijeme proizvodnje. (U načelu, oni podložni kemijskim modifikacijama, npr. usporivači gorenja ili kod kojih promjene sastava dovode do promjena reakcije na vatru.)
   PRILOG III.

      Napomena: za proizvode koji imaju jedan ili više predviđenih načina upotrebe određenih u sljedećim skupinama proizvoda, zadaće ovlaštenog tijela, koje su izvedene iz odgovarajućih sustava za potvrđivanje sukladnosti, kumulativne su.
   SKUPINA PROIZVODA
   CIJEVI, SPREMNICI I POMOĆNI PROIZVODI KOJI NISU U DODIRU S VODOM ZA LJUDSKU POTROŠNJU (1/5)
   Sustavi potvrđivanja sukladnosti
   Za dolje navedeni proizvod(e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(e) za potvrđivanje sukladnosti u odgovarajućoj usklađenoj normi(-ama):

               Proizvod(i)

               Predviđena(-e) upotreba(-e)

               Razina(-e) ili klasa(-e)
               (reakcija na vatru)

               Sustav(i) za potvrđivanje sukladnosti

                           —

                              Sklopovi za cjevovod

                           —

                              Cijevi

                           —

                              Spremnici

                           —

                              Alarmni sustavi protiv istjecanja i sustavi za zaštitu od prelijevanja

                           —

                              Pribor za montiranje i lijepljenje, šarke, spojke i brtvila

                           —

                              Provodni kanali i zaštitni odvodi

                           —

                              Nosači cijevi

                           —

                              Ventili i slavine

                           —

                              Sigurnosni pomoćni proizvodi

               kod instalacija za prijevoz/distribuciju/uskladištenje plina/goriva za opskrbu sustava grijanja/hlađenja u zgradama, od vanjskog skladišnog rezervoara ili zadnje mrežne jedinice za smanjenje tlaka do dovoda sustava grijanja/hlađenja u zgrade

               —

               3

               Sustav 3.: Vidjeti Direktivu 89/106/EEZ, Prilog III. 2. (ii), druga mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA
   CIJEVI, SPREMNICI I POMOĆNI PROIZVODI KOJI NISU U DODIRU S VODOM ZA LJUDSKU POTROŠNJU (2/5)
   Sustavi potvrđivanja sukladnosti
   Za dolje navedeni proizvod(e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(e) za potvrđivanje sukladnosti u odgovarajućoj usklađenoj normi(-ama):

               Proizvod(i)

               Predviđena(-e) upotreba(-e)

               Razina(-e) ili klasa(-e)
               (reakcija na vatru)

               Sustav(i) za potvrđivanje sukladnosti

                           —

                              Sklopovi za cjevovod

                           —

                              Cijevi

                           —

                              Spremnici

                           —

                              Alarmni sustavi protiv istjecanja i sustavi za zaštitu od prelijevanja

                           —

                              Pribor za montiranje i lijepljenje, šarke, spojke i brtvila

                           —

                              Provodni kanali i zaštitni odvodi

                           —

                              Nosači cijevi

                           —

                              Ventili i slavine

                           —

                              Sigurnosni pomoćni proizvodi

               kod instalacija za prijevoz/uklanjanje/
               /uskladištenje vode koja nije namijenjena ljudskoj potrošnji

               —

               4

               Sustav 4.: Vidjeti Direktivu 89/106/EEZ, Prilog III. 2. (ii), treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA
   CIJEVI, SPREMNICI I POMOĆNI PROIZVODI KOJI NISU U DODIRU S VODOM ZA LJUDSKU POTROŠNJU (3/5)
   Sustavi potvrđivanja sukladnosti
   Za dolje navedeni proizvod(e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(e) za potvrđivanje sukladnosti u odgovarajućoj usklađenoj normi(-ama):

               Proizvod(i)

               Predviđena(-e) upotreba(-e)

               Razina(-e) ili klasa(-e)
               (otpornost na požar)

               Sustav(i) za potvrđivanje sukladnosti

                           —

                              Spremnici

                           —

                              Provodni kanali i zaštitni odvodi

               kod instalacija na područjima za koja vrijede propisi u slučaju požara, za prijevoz/distribuciju/uskladištenje plina/goriva za opskrbu sustava grijanja/hlađenja u zgradama, od vanjskog skladišnog rezervoara ili zadnje mrežne jedinice za smanjenje tlaka do dovoda sustava grijanja/hlađenja u zgrade

               bilo koja

               1

               Sustav 1.: Vidjeti Direktivu 89/106/EEZ, Prilog III. 2. (i), bez inspekcijskog testa uzoraka.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA
   CIJEVI, SPREMNICI I POMOĆNI PROIZVODI KOJI NISU U DODIRU S VODOM ZA LJUDSKU POTROŠNJU (4/5)
   Sustavi potvrđivanja sukladnosti
   Za dolje navedeni proizvod(e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(e) za potvrđivanje sukladnosti u odgovarajućoj usklađenoj normi(-ama):

               Proizvod(i)

               Predviđena(-e) upotreba(-e)

               Razina(-e) ili klasa(-e)
               (reakcija na vatru)

               Sustav(i) za potvrđivanje sukladnosti

                           —

                              Sklopovi za cjevovod

                           —

                              Cijevi

                           —

                              Spremnici

                           —

                              Alarmni sustavi protiv istjecanja i sustavi za zaštitu od prelijevanja

                           —

                              Pribor za montiranje i lijepljenje, šarke, spojke i brtvila

                           —

                              Provodni kanali i zaštitni odvodi

                           —

                              Nosači cijevi

                           —

                              Ventili i slavine

                           —

                              Sigurnosni pomoćni proizvodi

               kod instalacija na područjima za koja vrijede propisi u slučaju požara, za prijevoz/distribuciju/uskladištenje plina/goriva za opskrbu sustava grijanja/hlađenja u zgradama, od vanjskog skladišnog rezervoara ili zadnje mrežne jedinice za smanjenje tlaka do dovoda sustava grijanja/hlađenja u zgrade

               bilo koja

               1

               kod instalacija na područjima za koja vrijede propisi u slučaju požara, za prijevoz/uklanjanje/
               /uskladištenje vode koja nije namijenjena ljudskoj potrošnji

               A (1), B (1), C (1)

               1
               3

               A (2), B (2), C (2)

               4

               A (3), D, E, F

               Sustav 1.: Vidjeti Direktivu 89/106/EEZ, Prilog III.2.(i), bez inspekcijskog testa uzoraka.
               Sustav 3.: Vidjeti Direktivu 89/106/EEZ, Prilog III. 2. (ii), druga mogućnost.
               Sustav 4.: Vidjeti Direktivu 89/106/EEZ, Prilog III. 2. (ii), treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA
   CIJEVI, SPREMNICI I POMOĆNI PROIZVODI KOJI NISU U DODIRU S VODOM ZA LJUDSKU POTROŠNJU (5/5)
   Sustavi potvrđivanja sukladnosti
   Za dolje navedeni proizvod(e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(e) za potvrđivanje sukladnosti u odgovarajućoj usklađenoj normi(-ama):

               Proizvod(i)

               Predviđena(-e) upotreba(-e)

               Razina(-e) ili klasa(-e)
               (reakcija na vatru)

               Sustav(i) za potvrđivanje sukladnosti

                           —

                              Sklopovi za cjevovod

                           —

                              Cijevi

                           —

                              Spremnici

                           —

                              Alarmni sustavi protiv istjecanja i sustavi za zaštitu od prelijevanja

                           —

                              Pribor za montiranje i lijepljenje, šarke, spojke i brtvila

                           —

                              Provodni kanali i zaštitni odvodi

                           —

                              Nosači cijevi

                           —

                              Ventili i slavine

                           —

                              Sigurnosni pomoćni proizvodi

               kod instalacija za koje vrijede propisi o uštedi energije, za prijevoz/uklanjanje/uskladištenje vode koja nije namijenjena ljudskoj potrošnji, te za sustave grijanja

               —

               3

               Sustav 3.: Vidjeti Direktivu 89/106/EEZ, Prilog III. 2. (ii), druga mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.

      (1)  Materijali kod kojih je reakcija na vatru podložna promjeni za vrijeme proizvodnje. (U načelu oni podložni kemijskim modifikacijama, npr. usporivači gorenja ili kod kojih promjene sastava dovode do promjena reakcije na vatru.)

      (2)  Materijali kod kojih reakcija na vatru nije podložna promjeni za vrijeme proizvodnje.

      (3)  Materijali klase A kod kojih, u skladu s Odlukom 96/603/EZ, ne treba testirati reakciju na vatru.


Odluka Komisije od 26/01/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7427 - MACQUARIE / NIPPON YUSEN KAISHA / NYK PORTS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2000/505/EZ: Odluka Komisije od 25. srpnja 2000. o izmjeni Priloga IV. Direktivi Vijeća 90/539/EEZ o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje te o izmjeni Odluke 96/482/EZ o uvjetima zdravlja životinja i veterinarskim certifikatima za uvoz peradi i jaja za valenje, osim bezgrebenki i njihovih jaja, iz trećih zemalja, uključujući i mjere zdravlja životinja koje se moraju primijeniti nakon takvog uvoza (priopćena pod brojem dokumenta C(2000) 2261)  Tekst značajan za EGP

text:
               03/Sv. 42

               HR

               Službeni list Europske unije

               54

         32000D0505

               L 201/8

               SLUŽBENI LIST EUROPSKE UNIJE

         ODLUKA KOMISIJE
   od 25. srpnja 2000.
   o izmjeni Priloga IV. Direktivi Vijeća 90/539/EEZ o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje te o izmjeni Odluke 96/482/EZ o uvjetima zdravlja životinja i veterinarskim certifikatima za uvoz peradi i jaja za valenje, osim bezgrebenki i njihovih jaja, iz trećih zemalja, uključujući i mjere zdravlja životinja koje se moraju primijeniti nakon takvog uvoza
   (priopćena pod brojem dokumenta C(2000) 2261)
   (Tekst značajan za EGP)
   (2000/505/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (1), kako je zadnje izmijenjena Direktivom 1999/90/EZ (2), a posebno njezin članak 23. stavak 1., članak 24., članak 26. stavak 2., članak 27.a i članak 34.,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (3), kako je zadnje izmijenjena Direktivom 96/43/EZ (4), a posebno njezin članak 10.,
   budući da:

               (1)

               Odluka Komisije 96/482/EZ (5), kako je zadnje izmijenjena Odlukom 1999/549/EZ (6), utvrđuje uvjete zdravlja životinja i veterinarske certifikate za uvoz peradi i jaja za nasad, osim bezgrebenki i njihovih jaja, iz trećih zemalja, uključujući i mjere zdravlja životinja koje se moraju primijeniti nakon takvog uvoza.

               (2)

               S obzirom na iskustva stečena za vrijeme primjene predviđenih mjera, treba izmijeniti uvjete prema kojima se jednodnevnim pilićima nastalim iz jaja za valenje uvezenih iz trećih zemalja trguje unutar Zajednice. Izmjene trebaju omogućiti državama članicama slanje jednodnevnih pilića na gospodarstva smještena u drugoj državi članici, pri čemu treba osigurati izdvajanje pilića nakon uvoza.

               (3)

               Stoga je potrebno na odgovarajući način izmijeniti obrazac certifikata kako je utvrđen u Prilogu IV. Direktivi 90/539/EEZ i Odluci 96/482/EZ.

               (4)

               Nadležno tijelo države članice pošiljateljice treba, putem sustava Animo, obavijestiti nadležno tijelo države koja predstavlja konačno odredište jednodnevnih pilića o zahtjevima zdravlja životinja koji se odnose na razdoblje izdvajanja, a koji se moraju primjenjivati u ovakvim slučajevima.

               (5)

               Mjere predviđene ovom Odlukom u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Obrazac 2. Priloga IV. Direktivi 90/539/EEZ zamjenjuje se Prilogom ovoj Odluci.
   Članak 2.
   U članku 3. stavku 1. Odluke 96/482/EZ dodaje se sljedeći tekst:

      „Ako jednodnevni pilići nisu uzgojeni u državi članici koja je uvezla jaja za valenje, oni se izravno prevoze i čuvaju na gospodarstvu odredišta iz točke 9.2. obrasca 2. certifikata o zdravlju životinja iz Priloga IV. Direktivi Vijeća 90/539/EEZ u razdoblju od najmanje tri tjedna od dana valenja.”

   Članak 3.
   Ova se Odluka primjenjuje na pošiljke jednodnevnih pilića za koje se izdaju certifikati od 1. listopada 2000.
   Članak 4.
   Ova je Odluka upućena državama članicama.

      Sastavljeno u Bruxellesu 25. srpnja 2000.

            Za Komisiju

         David BYRNE

            Član Komisije

      (1)  SL L 303, 31.10.1990., str. 6.

      (2)  SL L 300, 23.11.1999., str. 19.

      (3)  SL L 268, 24.9.1991., str. 56.

      (4)  SL L 162, 1.7.1996., str. 1.

      (5)  SL L 196, 7.8.1996., str. 13.

      (6)  SL L 209, 7.8.1999., str. 36.

      PRILOG
      OBRAZAC 2.

         CERTIFIKAT O ZDRAVLJU ŽIVOTINJA

         za trgovinu jednodnevnim pilićima unutar Zajednice


Odluka Komisije od 18/02/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6773 - CANON / IRIS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 24/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7740 - APOLLO MANAGEMENT / CDG) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 13/05/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7987 - TOWERBROOK CAPITAL PARTNERS / INFOPRO DIGITAL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 10/09/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7013 - PLATINUM EQUITY / CBS OUTDOOR) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2003/560/EZ: Odluka Komisije od 22. srpnja 2003. o ukidanju izuzeća od plaćanja antidampinške pristojbe proširene na određene dijelove bicikla podrijetlom iz Narodne Republike Kine, odobrenog određenim strankama na temelju Uredbe (EZ) br. 88/97 (priopćena pod brojem dokumenta C(2003) 1961)

text:
               11/Sv. 68

               HR

               Službeni list Europske unije

               79

         32003D0560

               L 190/10

               SLUŽBENI LIST EUROPSKE UNIJE

         ODLUKA KOMISIJE
   od 22. srpnja 2003.
   o ukidanju izuzeća od plaćanja antidampinške pristojbe proširene na određene dijelove bicikla podrijetlom iz Narodne Republike Kine, odobrenog određenim strankama na temelju Uredbe (EZ) br. 88/97
   (priopćena pod brojem dokumenta C(2003) 1961)
   (2003/560/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (1), kako je zadnje izmijenjena Uredbom (EZ) br. 1972/2002 (2),
   uzimajući u obzir Uredbu Vijeća (EZ) br. 71/97 od 10. siječnja 1997. kojom se konačne antidampinške pristojbe uvedene Uredbom (EEZ) br. 2474/93 na bicikle podrijetlom iz Narodne Republike Kine proširuju na uvoz određenih dijelova bicikla iz Narodne Republike Kine i uvodi proširena pristojba na takav uvoz evidentiran u skladu s Uredbom (EZ) br. 703/96 (3) i zadržane Uredbom (EZ) br. 1524/2000 (4),
   uzimajući u obzir Uredbu Komisije (EZ) br. 88/97 od 20. siječnja 1997. o odobrenju izuzeća uvoza određenih dijelova bicikla podrijetlom iz Narodne Republike Kine od proširenja, uvedenog Uredbom Vijeća (EZ) br. 71/97, antidampinške pristojbe uvedene Uredbom Vijeća (EEZ) br. 2474/93 (5) i zadržane Uredbom (EZ) br. 1524/2000,
   nakon savjetovanja sa Savjetodavnim odborom,
   budući da:

               (1)

               Nakon stupanja na snagu Uredbe (EZ) br. 88/97, kojom je određen broj sastavljača bicikala izuzet od plaćanja antidampinške pristojbe koja je Uredbom Vijeća (EZ) br. 71/97 proširena na uvoz određenih dijelova bicikla podrijetlom iz Narodne Republike Kine („proširena antidampinška pristojba”), Komisija je naknadnim Odlukama objavljenim u Službenom listu Europskih zajednica
                   (6) izuzela dodatne stranke od plaćanja proširene antidampinške pristojbe na temelju članka 7. Uredbe (EZ) br. 88/97.

               (2)

               Komisija je iz raznih izvora dobila informaciju da su neke izuzete stranke prestale postojati ili su prestale sklapati bicikle.

               (3)

               Komisija je pisanim putem izvijestila zainteresirane stranke o namjeri ukidanja izuzeća i dala im mogućnost da iznesu svoje primjedbe. Komisija je zaprimila potvrdu od većine tih stranaka da su prestale s proizvodnjom ili sklapanjem bicikala. Od preostalih stranaka Komisija nije zaprimila nikakve primjedbe unutar zadanog roka.

               (4)

               Prema tome, u skladu s načelom dobrog upravljanja, trebalo bi ukinuti izuzeće tih stranaka, navedenih u članku 1. ove Odluke,

         DONIJELA JE OVU ODLUKU,
   Članak 1.
   Ovim se za dolje navedene stranke, od datuma objave ove Odluke u Službenom listu Europske unije, ukida izuzeće od proširenja Uredbom (EZ) br. 71/97 konačne antidampinške pristojbe na bicikle podrijetlom iz Narodne Republike Kine uvedene Uredbom (EEZ) br. 2474/93 i zadržane Uredbom (EZ) br. 1524/2000 na uvoz određenih dijelova bicikla iz Narodne Republike Kine.

      Stranke za koje se ukida izuzeće

               Naziv

               Adresa

               Zemlja

               Dodatna oznaka TARIC

               Aurelia Dino SpA

               Via Cuneo 11
               I-12011 Borgo San Dalmazzo (CN)

               Italija

               A202

               Baronia-Fahrrad GmbH

               D-32369 Rahden

               Njemačka

               8078

               Brennabor Fahrräder Bernard Fischer GmbH

               D-32105 Bad Salzuflen

               Njemačka

               8062

               Cicli Casadei snc

               I-S. Giuseppe di Comacchio (FE)

               Italija

               8074

               Cycles Eddie Kœpler/Eddie Kœpler International SARL

               ZI no 2 de Rouvignies — Rue Louis Dacquin — Batterie 900
               F-59309 Valenciennes Cedex

               Francuska

               A177

               Dangre Cycles

               F-59583 Marly

               Francuska

               8963

               Dawes Cycle

               Birmingham B11 2DG

               Ujedinjeno Kraljevstvo

               8963

               Fonlupt SA

               F-71600 Paray-le-Monial

               Francuska

               8332

               Girardengo SRL

               I-15065 Frugarolo (AL)

               Italija

               8070

               José Ferreira & Almeida, Lda

               P-3770 Oliveira do Barro

               Portugal

               8037

               Kynast AG

               D-49692 Quakenbrück

               Njemačka

               8963

               Lombardo Gaspare

               I-91012 Buseto Palizzolo (TP)

               Italija

               8071

               Magna Technology

               Warrington WA5 UL

               Ujedinjeno Kraljevstvo

               8525

               MGI (nv Marcel Geurts Industry)

               B-3630 Maasmechelen

               Belgija

               8078

               Portosa Srl

               I-35030 Rubano (PD)

               Italija

               8090

               PRO-FIT Sportartikel

               D-74076 Heilbronn

               Njemačka

               8963

               Reparto Corse Bianchi SRL

               I-24047 Treviglio (BG)

               Italija

               8079

               Sprint SpA

               I-75045 Castegnato (BS)

               Italija

               8072

               Vicini Mario e Figli SNC

               I-47023 Cesena (Forli)

               Italija

               8072

         Članak 2.
   Ova je Odluka upućena državama članicama i dolje navedenim strankama:

               Aurelia Dino SpA, Via Cuneo 11, I-12011 Borgo San Dalmazzo (CN)

               Baronia-Fahrrad GmbH, Weher Str. 81-83, D-32369 Rahden

               Brennabor Fahrräder Bernard Fischer GmbH, Schnatweg 3, D-32105 Bad Salzuflen

               Cicli Casadei snc, Via dei Mestieri, I-44020 San Giuseppe di Comacchio

               Cycles Eddie Kœpler, ZI No. 2 de Rouvignies — Rue Louis Dacquin — Batterie 900, F-59309 Valenciennes Cedex

               Dangre Cycles, Rue Paul Vaillant Couturier 23, F-59583 Marly

               Dawes Cycles, Wharfdale Road, Tyseley, Birmingham, B11 2DG, United Kingdom

               Fonlupt SA, Rue Joseph Mouterde, F-71600 Paray-Le-Monial

               Girardengo SRL, Via N. Sauro 5, I-15065 Frugarolo

               José Ferreira & Almeida, Lda, Estrada Nacional 235, P-3770 Oliveira do Barro

               Kynast AG, Artlandstr. 55, D-49692 Quakenbrück

               Lombardo Gaspare, Via Roma, 233, I-91012 Buseto Palizzolo

               Magna Technology, Unit 5 Riverside Trading Estate, Fiddlers Ferry, WA5 2UL, Warrington, United Kingdom

               MGI (nv Marcel Geurts Industry), Oude Bunders 2030, B-3630 Maasmechelen

               Portosa Srl, Via Industria 6, I-35030 Rubano

               PRO-FIT Sportartikel, Weinsberger Str. 81, D-74076 Heilbronn

               Reparto Corse Bianchi SRL, Via delle Battaglie 5, I-24047 Treviglio

               Sprint SpA, Via Padana Superiore 91/93 -SS11, I-75045 Castegnato

               Vicini Mario e Figli SNC, Via dell'Artigianato 284, I-47023 Cesena

      Sastavljeno u Bruxellesu 22. srpnja 2003.

            Za Komisiju

         Pascal LAMY

            Član Komisije

      (1)  SL L 56, 6.3.1996., str. 1.

      (2)  SL L 305, 7.11.2002., str. 1.

      (3)  SL L 16, 18.1.1997., str. 55.

      (4)  SL L 175, 14.7.2000., str. 39.

      (5)  SL L 17, 21.1.1997., str. 17.

      (6)  SL L 193, 22.7.1997., str. 32., SL L 31, 6.2.1998., str. 25., SL L 164, 9.6.1998., str. 49., SL L 320, 28.11.1998., str. 60., SL L 41, 10.2.2001., str. 30., SL L 47, 19.2.2002., str. 43., SL L 195, 24.7.2002., str. 81.


Odluka Komisije od 18/12/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7470 - SCHIBSTED / TELENOR / SOBAZAAR JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 05/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8165 - ENECO / ELICIO / NORTHER JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 15/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8052 - SEGRO / PSPIB / SELP / TORINO DC1) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Akt Vijeća od 17. lipnja 1998. o sastavljanju Konvencije o diskvalifikacijama u vožnji

text:
               19/Sv. 14

               HR

               Službeni list Europske unije

               177

         31998F0710(01)

               C 216/1

               SLUŽBENI LIST EUROPSKE UNIJE

         AKT VIJEĆA
   od 17. lipnja 1998.
   o sastavljanju Konvencije o diskvalifikacijama u vožnji
   (98/C 216/01)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3 stavak 2. točku (c),
   budući da za potrebe realizacije ciljeva Unije države članice smatraju davanje učinka diskvalifikacijama u vožnji pitanjem zajedničkog interesa na temelju suradnje predviđene glavom VI. Ugovora,
   ODLUČILO JE da se ovime sastavlja Konvencija, čiji se tekst nalazi u Prilogu i koju danas potpisuju predstavnici vlada država članica Unije;
   PREPORUČA da je donesu države članice u skladu s njihovim ustavnim pravilima.

      Sastavljeno u Luksemburgu 17. lipnja 1998.

            Za Vijeće

            Predsjednik

         M. MEACHER


Odluka Komisije od 24/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6914 - POSSEHL / COOKSON EUROPEAN PRECIOUS METALS BUSINESS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2007/224/EZ: Odluka Komisije od 4. travnja 2007. o objavi upućivanja na normu EN 71-1:2005 „Sigurnost igračaka — 1. dio: mehanička i fizikalna svojstva” u pogledu tehničkih zahtjeva za projektile s prianjaljkama kao udarnom površinom u skladu s Direktivom Vijeća 88/378/EEZ o sigurnosti igračaka (priopćena pod brojem dokumenta C(2007) 1460)  Tekst značajan za EGP

text:
               13/Sv. 58

               HR

               Službeni list Europske unije

               186

         32007D0224

               L 096/18

               SLUŽBENI LIST EUROPSKE UNIJE

         ODLUKA KOMISIJE
   od 4. travnja 2007.
   o objavi upućivanja na normu EN 71-1:2005 „Sigurnost igračaka — 1. dio: mehanička i fizikalna svojstva” u pogledu tehničkih zahtjeva za projektile s prianjaljkama kao udarnom površinom u skladu s Direktivom Vijeća 88/378/EEZ o sigurnosti igračaka
   (priopćena pod brojem dokumenta C(2007) 1460)
   (Tekst značajan za EGP)
   (2007/224/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 88/378/EEZ od 3. svibnja 1988. o usklađivanju zakonodavstava država članica u odnosu na sigurnost igračaka (1), a posebno drugi podstavak njezinog članka 6. stavka 1.,
   uzimajući u obzir mišljenje Stalnog odbora uspostavljenog člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa te o uslugama informacijskog društva (2), kako je izmijenjena Direktivom 98/48/EZ (3) (Odbor o normama i tehničkim propisima),
   budući da:

               (1)

               Članak 2. Direktive 88/378/EEZ određuje da se igračke mogu staviti na tržište samo ako ne ugrožavaju sigurnost i/ili zdravlje trećih strana kada se koriste kako su namijenjene ili na predvidiv način, imajući u vidu normalno ponašanje djece.

               (2)

               Prema članku 5. stavku 1. podstavku 2. Direktive 88/378/EEZ, pretpostavlja se da su igračke usklađene s bitnim sigurnosnim zahtjevima iz članka 3. Direktive ako su sukladne s nacionalnim normama koje se na njim primjenjuju i koje prenose usklađene norme čiji su referentni brojevi objavljeni u Službenom listu Europskih zajednica.

               (3)

               U skladu s člankom 5. stavkom 1. podstavkom 2. Direktive 88/378/EEZ, države članice trebaju objaviti referentne brojeve nacionalnih normi koje prenose usklađene norme, čiji su referentni brojevi objavljeni u Službenom listu Europskih zajednica.

               (4)

               Europski odbor za normizaciju (CEN), prema nalogu Komisije, 15. srpnja 1998. sastavio je i usvojio usklađenu normu EN 71-1:1998 „Sigurnost igračaka — 1. dio: mehanička i fizikalna svojstva”, čiji su referentni brojevi prvi put 28. srpnja 1999. u Službenom listu Europskih zajednica
                   (4).

               (5)

               19. rujna 2005. Europski odbor za normizaciju usvojio je normu EN 71-1:2005 „Sigurnost igračaka — 1. dio: mehanička i fizikalna svojstva’”koja se smatra konsolidiranom verzijom usklađene norme EN 71-1:1998 i njezinih 11 izmjena.

               (6)

               U skladu s člankom 6. stavkom 1. Direktive 88/378/EEZ, španjolska nadležna tijela podnijela su formalni prigovor u pogledu zahtjeva za igračke projektile s prianjaljkama kao udarnom površinom, namijenjene za djecu stariju od tri godine, utvrđene u normi EN 71-1:2005. Španjolska nadležna tijela tvrde da norma ne omogućava dovoljnu zaštitu za igračke projektile s prianjaljkama kao udarnom površinom, namijenjene za djecu stariju od tri godine. Prema španjolskim nadležnim tijelima, dijete starije od tri godine može odvojiti prianjaljku od projektila koristeći snagu veću od 60 N, utvrđenu u klauzuli 8.4.2.3 „ispitivanja pričvrsnih sastavnih dijelova”.

               (7)

               Norma EN 71-1:2005 utvrđuje različite zahtjeve za igračke s prianjaljkama ovisno o dobi djeteta. Što se tiče igračaka s prianjaljkama namijenjenih za djecu mlađu od tri godine, norma zahtjeva provođenje „ispitivanja zatezanja” zateznom silom od 50 N (u slučaju da je najveća dostupna dimenzija 6 mm ili manja) ili od 90 N (u slučaju da je najveća dostupna dimenzija veća od 6 mm). Što se tiče igračaka s prianjaljkama kao udarnom površinom koje su namijenjene za djecu stariju od tri godine, norma zahtijeva u klazuli 4.17.1(b) da se otporni materijali korišteni kao udarne površine ne odvajaju prilikom ispitivanja prema klauzuli 8.4.2.3 (ispitivane zatezanja, pričvrsni sastavni dijelovi). Ispitivanje zatezanja pričvrsnih sastavnih dijelova iz klauzule 8.4.2.3 provodi se silom od 60 N.

               (8)

               Komisija je obaviještena o nekoliko nesreća s igračkama projektilima s prianjaljkom kao udarnom površinom koje su namijenjene za djecu stariju od tri godine. Godine 1997. švedsko dijete od devet godina se ugušilo nakon što je cuclalo vrh prianjaljke koji je slučajno udahnulo. Dva druga smrtna slučaja dogodila su se u Ujedinjenoj Kraljevini. Osim toga, Komisija je obaviještena o osam smrtnih slučajeva u Sjedinjenim Američkim Državama. Nedavno, u kolovozu 2005., španjolska nadležna tijela obavijestila su Komisiju o smrtnoj nesreći četverogodišnjeg djeteta koju je izazvala igračka luk i strijela s prianjaljkom.

               (9)

               Prianjaljke pričvršćene na igračke projektile namijenjene su da pričvrste projektil na površinu. Lijepljenje i odljepljivanje projektila impliciraju da je prianjaljka podvrgnuta ponovljenom stresu. Nadalje, djeca starija od tri godine često prinose prianjaljke ustima kako bi ih navlažili prije nego što ih zalijepe na površinu. Ako prianjaljka nije ispravno pričvršćena na igračku, predvidivo je da se može odvojiti tijekom normalnog i predvidivog korištenja. Ako se prianjaljka odvoji i cijela uđe u usta, može blokirati dišni put u stražnjem dijelu usta i gornjem dijelu grla i izazvati gušenje.

               (10)

               Na temelju ovih nalaza, države članice smatraju da bi djeca starija od tri godine trebala imati jednaku zaštitu kao djeca mlađa od tri godine. Stoga se prianjaljke korištene kao udarna površina na igračkama projektilima namijenjenim za djecu stariju od tri godine ne smiju odvajati kada se podvrgnu barem relevantnim ispitivanjima iz klauzule 5.13.b norme EN 71-1:2005, posebno „ispitivanju zakretnog momenta” (klauzula 8.3) i „općem ispitivanju zatezanja” (klauzula 8.4.2.1).

               (11)

               Stoga na temelju informacija koje su dostavila španjolska nadležna tijela, ostala nacionalna nadležna tijela i Komisija o normama i tehničkim propisima, Komisija smatra da norma EN 71-1:2005 sadrži nedostatke u pogledu tehničkih zahtjeva za igračke projektile s prianjaljkama kao udarnom površinom koje su namijenjene za djecu stariju od tri godine.

               (12)

               Do preispitivanja norme, u interesu sigurnosti i pravne sigurnosti, u objavi pozivanja na normu EN 71-1:2005 u Službenom listu Europske unije bi stoga trebalo priložiti odgovarajuću napomenu.

               (13)

               U nedostatku norme koja obuhvaća navedene rizike i u skladu s člankom 5. stavkom 2. Direktive 88/378/EEZ, države članice smatraju da navedene igračke zadovoljavaju bitne sigurnosne zahtjeve samo ako imaju potvrdu o ispitivanju tipa EC koju je izdalo prijavljeno tijelo, čija je sukladnost s odobrenim modelom potvrđena pričvršćenjem oznake EC,

         DONIJELA JE OVU ODLUKU:
   Članak 1.
   U slučaju igračaka projektila s prianjaljkama namijenjenim za djecu stariju od tri godine, norma EN 71-1:2005 „Sigurnost igračaka — 1. dio: mehanička i fizikalna svojstva” kako ju je usvojio Europski odbor za normizaciju 19. rujna 2005. ne zadovoljava bitne zahtjeve sigurnosti iz članka 3. Direktive 88/378/EEZ, posebno iz Priloga II.II.1 (e), u mjeri u kojoj se tiče klauzule 4.17.1 (b).
   Članak 2.
   Uz objavu norme EN 71-1:2005 „Sigurnost igračaka — 1. dio: mehanička i fizikalna svojstva” u Službenom listu Europske unije prilaže se sljedeća dodatna napomena:

      „U slučaju igračaka projektila s prianjaljkama kao udarnom površinom, zahtjev iz klauzule 4.17.1 (b), u skladu s kojom se provodi ispitivanje zatezanja u skladu s klauzulom 8.4.2.3, ne obuhvaća rizik od gušenja koji predstavljaju ove igračke”.

   Članak 3.
   Napomena identična onoj iz članka 2. ove Direktive prilaže se upućivanju na nacionalnu normu koja prenosi normu EN 71-1:2005 „Sigurnost igračaka — 1. dio: mehanička i fizikalna svojstva”, koju trebaju objaviti države članice prema članku 5. stavku 1. podstavku 2. Direktive 88/378/EEZ.
   Članak 4.
   Ova je Odluka upućena državama članicama.

      Sastavljeno u Bruxellesu 4. travnja 2007.

            Za Komisiju

         Günter VERHEUGEN

            Potpredsjednik

      (1)  SL L 187, 16.7.1988., str. 1. Direktiva kako je izmijenjena Direktivom 93/68/EEZ (SL L 220, 30.8.1993., str. 1.).

      (2)  SL L 204, 21.7.1998., str. 37. Direktiva kako je zadnje izmijenjena Aktom o pristupanju iz 2003.

      (3)  SL L 217, 5.8.1998., str. 18.

      (4)  SL C 215, 28.7.1999., str. 4.


title: 97/394/EZ: Odluka Komisije od 6. lipnja 1997. o utvrđivanju minimalnih podataka nužnih za baze podataka o životinjama i životinjskim proizvodima koji se unose u Zajednicu  Tekst značajan za EGP

text:
               03/Sv. 029

               HR

               Službeni list Europske unije

               184

         31997D0394

               L 164/42

               SLUŽBENI LIST EUROPSKE UNIJE

               06.06.1997.

      ODLUKA KOMISIJE

   od 6. lipnja 1997.
   o utvrđivanju minimalnih podataka nužnih za baze podataka o životinjama i životinjskim proizvodima koji se unose u Zajednicu
   (Tekst značajan za EGP)
   (97/394/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 92/438/EEZ od 13. srpnja 1992. o kompjuterizaciji veterinarskih postupaka pri uvozu (projekt Shift) i o izmjeni direktiva 90/675/EEZ, 91/496/EEZ, 91/628/EEZ i Odluke 90/424/EEZ te stavljanju izvan snage Odluke 88/192/EEZ (1) kako je zadnje izmijenjena Aktom o pristupanju Austrije, Finske i Švedske, a posebno njezin članak 12.,
   budući da za potrebe Priloga III. dijela 1. Odluke 92/438/EEZ treba najprije utvrditi minimalne standardne podatke neophodne za baze podataka koje uvode države članice o životinjama i proizvodima koji se unose na njihovo državno područje;
   budući da svaka država članica može evidentirati bilo koji dodatni podatak koji smatra primjerenim o životinjama i proizvodima koji se unose na njezino državno područje;
   budući da će se kasnije propisati drugi tehnički zahtjevi u svjetlu tekućih analiza projekta Shift;
   budući da su mjere propisane ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Minimalni podaci koji se upisuju od strane država članica u bazu podataka o životinjama i proizvodima koji se unose na njezino državno područje su oni navedeni u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 6. lipnja 1997.

            Za Komisiju

         Franz FISCHLER

            Član Komisije

      (1)  SL L 243, 25.8.1992., str. 27.
   PRILOG
   MINIMALNI PODACI O ŽIVOTINJAMA I PROIZVODIMA
   1.   Oznaka granične inspekcijske postaje

   Ime i Animo kod inspekcijske postaje
   2.   Identifikacija pošiljke

               (a)

               Vrsta robe i Animo kod

               (b)

               Broj/količina/jedinice

               (c)

               Broj iz Priloga B

               (d)

               Treća zemlja podrijetla (oznaka ISO)

               (e)

               Naziv i odobreni broj objekta podrijetla

               (f)

               Država članica odredišta/zemlja odredišta (oznaka ISO)

         3.   Provedene provjere

               (a)

               Provjera dokumenata (da/ne/ne udovoljava)

               (b)

               Provjera identiteta (da/ne/ne udovoljava)

               (c)

               Zdravstveni pregled (da/ne/ne udovoljava)

               (d)

               Laboratorijsko ispitivanje (da/ne/ne udovoljava)

         4.   Ishod

               (a)

               Prihvaćeno (datum)

               (b)

               Vraćeno (datum)

               (c)

               Uništeno (datum)

               (d)

               Obrađeno (datum)


title: 82/854/EEZ: Odluka Vijeća od 10. prosinca 1982. o pravilima koja se u području izvoznih jamstava i financiranja izvoza primjenjuju na određene podugovore sa stranama iz drugih država članica Europskih zajednica ili zemalja nečlanica

text:
               11/Sv. 111

               HR

               Službeni list Europske unije

               3

         31982D0854

               L 357/20

               SLUŽBENI LIST EUROPSKE UNIJE

         ODLUKA VIJEĆA
   od 10. prosinca 1982.
   o pravilima koja se u području izvoznih jamstava i financiranja izvoza primjenjuju na određene podugovore sa stranama iz drugih država članica Europskih zajednica ili zemalja nečlanica
   (82/854/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da rastuća međuovisnost gospodarstava država članica zahtijeva jačanje suradnje i dovršetak zajedničkih rješenja pojedinih problema u području podugovaranja putem izvoznih jamstava i financiranja,
   DONIJELO JE OVU ODLUKU:
   Članak 1.
   U Prilogu ovoj Odluci definirana su detaljna pravila koja se primjenjuju u svim državama članicama na automatsko uključenje podugovora zaključenih sa stranama u drugim državama članicama Europskih zajednica ili državama nečlanicama u pokriće koje može biti odobreno u ime ili uz podršku države glavnom ugovaratelju, kao i financiranje tih podugovora.
   Članak 2.
   Međutim, odjeljak IV. ne primjenjuje se na podugovore vezane uz izvozne transakcije zaključene na temelju kredita koji uključuju bilo kakav oblik financijske potpore države članice.
   Članak 3.
   Odluka 70/552/EEZ (1) stavlja se izvan snage.
   Ova Odluka stupa na snagu 1. siječnja 1983.
   Članak 4.
   Ova je Odluka upućena državama članicama.

      Sastavljeno u Bruxellesu 10. prosinca 1982.

            Za Vijeće

            Predsjednica

         G. FENGER MØLLER

      (1)  SL L 284, 30.12.1970., str. 59.
   PRILOG
   ODJELJAK I.

      Definicija „podugovora”

   „Podugovor” znači ugovor koji je jedan poduzetnik (dalje u tekstu: „glavni ugovaratelj”) zaključio s drugim poduzetnikom (dalje u tekstu: „podugovaratelj”) na temelju kojeg je dogovoreno da će u izvršavanju drugog ugovora, koji je sklopljen između glavnog ugovaratelja i trećeg poduzetnika (dalje u tekstu: „kupca”), podugovaratelj dostaviti robu ili pružiti usluge koje glavni ugovaratelj mora uključiti ili upotrijebiti u isporuci proizvoda ili više njih koje je kupac od njega naručio, pri čemu se podrazumijeva:

               (a)

                  Pravni položaj

               Podugovaratelj nije supotpisnik ugovora koji su sklopili glavni ugovaratelj i kupac, te je kupcu jedino glavni ugovaratelj odgovoran za izvršenje ugovornih obveza i snosi sve rizike iz tog ugovora koji mogu biti zajamčeni.

               (b)

                  Tehnički i gospodarski položaj

               Isporuke podugovaratelja obuhvaćaju robu (osim sirovina ili poludovršene robe) i/ili usluge koje s tehničkog i ekonomskog stajališta predstavljaju kupcu bitne pomoćne elemente u izvršenju ugovora od strane glavnog ugovaratelja.

         ODJELJAK II.

      Automatsko uključivanje podugovora u pokriće

               1.

               Podugovori sklopljeni isključivo sa stranama u jednoj ili više država članica automatski se uključuju u pokriće koje se može odobriti glavnom ugovaratelju u slučaju kada je iznos tih podugovora jednak ili manji od:

                           —

                           40 % - za ugovore vrijednosti manje od 7 500 000 ECU,

                           —

                           3 000 000 ECU - za ugovore vrijednosti između 7 500 000 i 10 000 000 ECU,

                           —

                           30 % - za ugovore vrijednosti preko 10 000 000 ECU.

         Međutim, u slučaju kada je kreditni osiguravatelj glavnog ugovaratelja, zbog posebno visokog rizika sadržanog u transakciji, nije u mogućnosti pružiti pokriće cijeloj transakciji, savjetovanja između zainteresiranih organizacija osiguranja kredita održavaju se s ciljem rješavanja problema putem zajedničkog osiguranja ili, ako je to moguće, reosiguranja.

               2.

               U slučaju kada izvozni ugovori uključuju podugovaranje u državama članicama i u državama nečlanicama, podugovori u državama članicama automatski se uključuju u mjeri u kojoj ukupna vrijednost podugovaranja u svim državama u odnosu na vrijednost ugovora ne prelazi postotke i ograničenja utvrđene u stavku 1.

               3.

               Pokriće se glavnom ugovaratelju odobrava pod jednakim uvjetima, bilo da koristi nacionalno podugovaranje ili podugovaranje u drugim državama članicama.

         ODJELJAK III.

      Financiranje podugovora uključenih u pokriće

   Ne dovodeći u pitanje primjenu uobičajenih kriterija koji se koriste u bankarskom području, u pogledu financiranja, na izvozne ugovore koji uključuju podugovore obuhvaćene u skladu s odredbama odjeljka II. primjenjuje se tretman jednak tretmanu koji se primjenjuje na izvozne ugovore koji uključuju isključivo nacionalne isporuke.
   ODJELJAK IV.

      Razmjena informacija

               1.

               U okviru Skupine za koordinaciju politike u području osiguranja kredita, kreditnih jamstava i financijskih kredita provodi se naknadna razmjena informacija u pogledu pojedinačnih ugovora u vezi s kojima podugovaranje u državama nečlanicama prelazi 30 % i kod kojih, s obzirom na mješovito podugovaranje u državama članicama i u državama nečlanicama, ukupna vrijednost prelazi taj postotak.

         Međutim, ta se razmjena informacija provodi samo za pojedinačne ugovore čija vrijednost premašuje 500 000 ECU i uključuje kredit za razdoblje dulje od tri godine.
   Pri tome se primjenjuje sljedeće:

               —

               ti se pojedinačni ugovori smatraju iznimnima,

               —

               studija se može u bilo mojem trenutku provesti u okviru Koordinacijske skupine u pogledu teškoća koje mogu nastati u vezi s određenim pojedinačnim ugovorima prijavljenim u okviru naknadne razmjene informacija,

               —

               ako iskustvo pokaže da je postupak naknadne razmjene informacija nezadovoljavajući, Komisija i države članice mogu zatražiti da se istraže načini i sredstva za ispravljanje aspekata koji se smatraju nezadovoljavajućim.

               3.

               U slučaju kada država članica predloži sklapanje ugovora s državom nečlanicom o uključivanju podugovora na uzajamnoj osnovi, dotična država članica dostavlja prethodnu obavijest nakon koje slijede savjetovanja u okviru Skupine za koordinaciju politike u području osiguranja kredita, kreditnih jamstava i financijskih kredita. Osim ako Vijeće odluči drukčije, postoci koji se odnose na automatsko uključenje dopušteno u tim ugovorima ne smiju premašiti 30 %, i to bez obzira radi li se o podugovorima sklopljenim u državi nečlanici s kojom je ugovor sklopljen ili o podugovaranju u drugim državama.

         ODJELJAK V.

      Osnova za obračun

   Navedeni postoci i iznosi izračunavaju se u skladu sa sljedećim pravilima:

               —

               troškovi povezani s izvozom, tj. prijevoz i osiguranje, uključeni su u ukupan iznos ugovora na temelju kojeg se izračunavaju postoci i iznosi,

               —

               troškovi financiranja u cijelosti su isključeni iz ugovornog iznosa, bez obzira na to jesu li raščlanjeni na stavke ili ne,

               —

               dio lokalnih izdataka vezanih uz isporuke koji nije moguće repatrirati u pravilu se ne odbija od ugovornog iznosa, pri čemu se, međutim, podrazumijeva da, ako taj dio premašuje 15 % ugovornog iznosa umanjenog za troškove financiranja, taj će višak biti odbijen.


title: 96/644/EZ: Odluka Vijeća od 11. studenoga 1996. o proširenju pravne zaštite topografija poluvodičkih proizvoda na osobe s Otoka Mana

text:
               17/Sv. 002

               HR

               Službeni list Europske unije

               20

         31996D0644

               L 293/18

               SLUŽBENI LIST EUROPSKE UNIJE

               11.11.1996.

      ODLUKA VIJEĆA

   od 11. studenoga 1996.
   o proširenju pravne zaštite topografija poluvodičkih proizvoda na osobe s Otoka Mana
   (96/644/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 87/54/EEZ (1) od 16. prosinca 1986. o pravnoj zaštiti topografija poluvodičkih proizvoda, a posebno njezin članak 3. stavak 7.,
   uzimajući u obzir prijedlog Komisije,
   budući da pravo na pravnu zaštitu topografija poluvodičkih proizvoda u Zajednici imaju osobe koje ispunjavaju uvjete za zaštitu prema članku 3. stavcima od 1. do 5. Direktive 87/54/EEZ;
   budući da se to pravo može proširiti Odlukom Vijeća na osobe koje se ne koriste zaštitom prema spomenutim odredbama;
   budući da bi o proširenju zaštite trebala odlučiti Zajednica kao cjelina;
   budući da je Zajednica od 7. studenoga 1987. proširila tu zaštitu na osobe s Otoka Mana slijedom privremenih Odluka Vijeća, od kojih je posljednja Odluka 94/828/EZ (2);
   budući da se ta Odluka primjenjivala do 31. prosinca 1995.;
   budući da Otok Man ima odgovarajuće zakonodavstvo (3) o zaštiti topografija poluvodičkih proizvoda; budući da je to zakonodavstvo stupilo na snagu 1. siječnja 1994.; budući da ono primjenjuje Direktivu 87/54/EEZ i omogućuje provedbu prethodnih odluka Vijeća po tom pitanju; budući da Otok Man proširuje primjenu tog zakonodavstva na državljane država članica Zajednice;
   budući da Sporazum o trgovinskim aspektima prava intelektualnog vlasništva, sklopljen 15. travnja 1994., traži od članica Svjetske trgovinske organizacije da priznaju zaštitu topografija integriranih sklopova u skladu s vlastitim odredbama i odredbama Ugovora o intelektualnom vlasništvu s obzirom na integrirane sklopove na koje se odnosi;
   budući da je Sporazum, zajedno s onim o osnivanju Svjetske trgovinske organizacije, kojem je priložen, stupio na snagu 1. siječnja 1995.;
   budući da je moguće predvidjeti da će vlada Ujedinjene Kraljevine primijeniti na Otok Man Sporazum o osnivanju Svjetske trgovinske organizacije i da će se u odnosu na Otok Man primijeniti Sporazum o trgovinskim aspektima prava intelektualnog vlasništva;
   budući da su odredbe koje jamče zaštitu topografija na Otoku Manu osobama iz Zajednice tamo još uvijek na snazi;
   budući da bi se zaštita prema Direktivi 87/54/EEZ trebala i dalje proširivati na Otok Man s učinkom od 1. siječnja 1996. do trenutka kad Otok Man postane obvezan odredbama Sporazuma o trgovinskim aspektima prava intelektualnog vlasništva nakon proširenja Sporazuma o osnivanju Svjetske trgovinske organizacije na Otok Man,
   DONIJELO JE OVU ODLUKU:
   Članak 1.
   Države članice proširuju pravo na pravnu zaštitu prema Direktivi 87/54/EEZ kako slijedi:

               (a)

               s fizičkim osobama koje su državljani Otoka Mana ili koje imaju uobičajeno boravište na području Otoka Mana postupa se kao s državljanima država članica;

               (b)

               s trgovačkim društvima ili s drugim pravnim osobama s Otoka Mana koje imaju stvarni i djelatni industrijski ili trgovački poslovni nastan na Otoku Manu postupa se kao s onima koji imaju stvarni i djelatni industrijski ili trgovački poslovni nastan na državnom području države članice.

         Članak 2.
   Ova se Odluka primjenjuje od 1. siječnja 1996.
   Države članice proširuju pravo na zaštitu prema ovoj Odluci na osobe iz članka 1. do datuma na koji Otok Man postane obvezan odredbama Sporazuma o trgovinskim aspektima prava intelektualnog vlasništva nakon proširenja Sporazuma o osnivanju Svjetske trgovinske organizacije na Otok Man.
   Sva isključiva prava stečena prema odlukama 87/532/EEZ, 90/511/EEZ, 94/828/EZ ili prema ovoj Odluci nastavljaju proizvoditi učinke u razdoblju utvrđenom Direktivom 87/54/EEZ.
   Članak 3.
   Ova je Odluka upućena državama članicama.

      Sastavljeno u Bruxellesu 11. studenoga 1996.

            Za Vijeće

            Predsjednik

         R. QUINN

      (1)  SL L 24, 27.1.1987., str. 36.

      (2)  Odluka Vijeća 87/532/EEZ od 26. listopada 1987. o proširenju pravne zaštite topografija poluvodičkih proizvoda na osobe iz određenih država i s određenih područja (SL L 313, 4.11.1987., str. 22.); Odluka Vijeća 90/511/EEZ od 9. listopada 1990. o proširenju pravne zaštite topografija poluvodičkih proizvoda na osobe iz određenih država i s određenih područja (SL L 285, 17.10.1990., str. 31.); Odluka Vijeća 93/16/EEZ od 21. prosinca 1992. o proširenju pravne zaštite topografija poluvodičkih proizvoda na osobe iz Sjedinjenih Američkih Država i iz određenih područja (SL L 11, 19.1.1993., str. 20.), kako je izmijenjena Odlukom 93/520/EEZ (SL L 246, 2.10.1993., str. 31.); Odluka Vijeća 94/828/EZ od 19. prosinca 1994. o proširenju pravne zaštite topografija poluvodičkih proizvoda na osobe iz određenih područja (SL L 351, 31.12.1994., str. 12.).

      (3)  Uredba o pravu dizajna (topografije poluvodiča) od 14. prosinca 1993. i Pravilnik o pravu dizajna (topografije poluvodiča) od 18. siječnja 1994.


title: 99/566/EZ: Odluka Komisije od 26. srpnja 1999. o provedbi Odluke Vijeća 1999/280/EZ o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata (priopćena pod brojem dokumenta C(1999) 1701)  Tekst značajan za EGP

text:
               12/Sv. 001

               HR

               Službeni list Europske unije

               37

         31999D0566

               L 216/8

               SLUŽBENI LIST EUROPSKE UNIJE

               26.07.1999.

      ODLUKA KOMISIJE

   od 26. srpnja 1999.
   o provedbi Odluke Vijeća 1999/280/EZ o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata
   (priopćena pod brojem dokumenta C(1999) 1701)
   (Tekst značajan za EGP)
   (1999/566/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 1999/280/EZ o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata (1), a posebno njezin članak 8.,

               (1)

               budući da je poželjno da države članice predstave podatke iz Odluke 1999/280/EZ na način da se dobije što je moguće vjernija slika tržišta nafte svake države članice;

               (2)

               budući da bi se takvi podaci trebali objaviti u odgovarajućem obliku;

               (3)

               budući da bi se države članice i Komisija trebale međusobno savjetovati o prikupljenim podacima;

               (4)

               budući da je nužno standardizirati tehničke aspekte informacijskog sustava; budući da bi stoga trebalo definirati podatke koje treba dostaviti;

               (5)

               budući da su Odlukom Komisije 77/190/EEZ (2), kako je zadnje izmijenjena Aktom o pristupanju Austrije, Finske i Švedske, utvrđeni uzorci upitnika putem kojih države članice moraju Komisiji dostavljati podatke o cijenama sirove nafte i naftnih derivata u Zajednici; budući da, s obzirom na to da te uzorke upitnika treba zamijeniti novim prikazom koji je u skladu s definicijama sadržanima u ovoj Odluci, proizlazi da Odluku 77/190/EEZ treba staviti izvan snage,

         DONIJELA JE OVU ODLUKU:
   Članak 1.
   Podaci koje države članice trebaju dostavljati Komisiji u skladu s člankom 1. Odluke 1999/280/EZ sastavljaju se u skladu s definicijama navedenima u Prilogu.
   Članak 2.
   Komisija u skladu s člankom 4. Odluke 1999/280/EZ objavljuje tjedne i mjesečne podatke koje su joj dostavile države članice u publikaciji nazvanoj „Oil Bulletin”.
   Članak 3.
   Države članice međusobno se savjetuju u okviru radne skupine predstavnika država članica kako bi u redovitim vremenskim razmacima razmjenjivale gledišta o podacima prikupljenima i objavljenima na temelju Odluke 1999/280/EZ.
   Članak 4.
   Odluka 77/190/EEZ stavlja se izvan snage.
   Članak 5.
   Ova je Odluka upućena državama članicama.

      Sastavljeno u Bruxellesu 26. srpnja 1999.

            Za Komisiju

         Christos PAPOUTSIS

            Član Komisije

      (1)  SL L 110, 28.4.1999., str. 8.

      (2)  SL L 61, 5.3.1977., str. 34.
   PRILOG
   Definicija podataka koje države članice trebaju proslijediti Komisiji Zajednica:

               1.

               Mjesečni trošak opskrbe sirovom naftom (cijena CIF-a);

               2.

               Potrošačke cijene naftnih derivata, uključivo s davanjima i porezima i bez davanja i poreza, koje vrijede 15. dana svakog mjeseca;

               3.

               Cijene naftnih derivata bez davanja i poreza koje vrijede svakog ponedjeljka.

      Definicija mjesečnog troška opskrbe sirovom naftom (cijena CIF-a)

   Reci 1. i 2. odnose se na čitavu ukupnu opskrbu u dotičnom mjesecu.
   „Trošak opskrbe” je trošak uvoza sirove nafte i isporuka iz drugih država članica kao i trošak sirove nafte proizvedene u državi članici.
   „Uvoz” je sva sirova nafta koja ulazi u Zajednicu u druge svrhe osim provoza i koja je namijenjena zadovoljavanju potreba države članice.
   „Isporuke” su sva sirova nafta koja ulazi na državno područje države članice iz druge države članice u druge svrhe osim provoza i koja je namijenjena zadovoljavanju potreba države članice.
   „Sirova nafta proizvedena u državi članici” je nafta proizvedena i prerađena u dotičnoj državi članici, čija proizvodnja prelazi 15 % njezine godišnje opskrbe sirovom naftom.

      Prosječna cijena CIF-a je ponderirani prosječni mjesečni trošak cjelokupne opskrbe sirovom naftom. Cijena CIF-a uključuje cijenu FOB-a (cijenu koja se stvarno zaračunava u luci utovara), trošak prijevoza, osiguranja i određene troškove povezane s transferom sirove nafte. Vrijednost uvoza sirove nafte proizvedene u državi članici obračunava se franko u luci istovara ili franko na granici, tj. u trenutku kada sirova nafta dospije pod carinsku nadležnost zemlje uvoznice.

      Prosječnu cijenu CIF-a države članice trebaju dostavljati u dolarima.
   Države članice trebale bi proslijediti tablicu 1. Komisiji u roku od mjesec dana od isteka dotičnog mjeseca.
   Proslijeđene će podatke Komisija objaviti u publikaciji Oil Bulletin u dolarima i u eurima. Mjesečni tečaj eura u odnosu na dolar utvrdit će se u skladu sa službenim tečajem na tržištu (1).

      Definicija potrošačkih cijena naftnih derivata koje vrijede 15. dana svakog mjeseca

   Svaki od redaka od 1. do uključivo 7. služi za podatke o potrošačkim cijenama naftnih derivata za određene kategorije potrošača na određeni dan.
   „Cijene za određene kategorije potrošača” su:

               —

               cijene na benzinskim postajama kada se radi o gorivima za cestovni prijevoz,

               —

               cijene prilikom isporuke za male potrošače, tj. za isporuke od 2 000 do 5 000 litara kada se radi o gorivu za grijanje u kućanstvima (plinsko ulje za grijanje); kod kupovina manjih od 2 000 litara u obzir se može uzeti industrijski sektor,

               —

               potrošačke cijene prilikom isporuke za kupovine manje od 2 000 tona mjesečno ili manje od 24 000 tona godišnje kada se radi o industrijskim gorivima.

      Stvarne cijene su stvarne potrošačke cijene koje vrijede 15. dana svakog mjeseca:

               —

                  prosječna stvarna cijena za svaki od proizvoda iz redaka od 1. do uključivo 7. je najčešće zaračunavana cijena, tj. ponderirani prosjek niza cijena uključivo s davanjima i porezima i bez davanja i poreza.

         Proslijeđeni podaci bit će objavljeni u publikaciji Oil Bulletin u nacionalnim valutama i u eurima.
   Tečajevi eura koji se uzimaju u obzir bit će oni utvrđeni na dan 31. prosinca 1998. kada se radi o zemljama europodručja; kada se radi o ostalim državama tečajevi će biti oni koje Europska središnja banka objavljuje 15. dana u mjesecu.

      Definicija cijena bez davanja i poreza koje vrijede svakog ponedjeljka

   Države članice najkasnije do utorka u podne Komisiji će dostaviti podatke koji se odnose na cijene naftnih derivata bez davanja i poreza koje vrijede svakog ponedjeljka.
   „Naftni derivati” su:

                  Motorna goriva:

                           —

                           olovni benzin super

                           —

                           Euro super 95

                           —

                           automobilsko plinsko ulje

                           —

                           LPG (ukapljeni naftni plin)

                  Gorivo za grijanje u kućanstvima:

                           —

                           plinsko ulje za grijanje

                  Industrijska goriva:

                           —

                           loživo ulje sa sadržajem sumpora preko 1 %

                           —

                           loživo ulje sa sadržajem sumpora jednakim ili manjim od 1 %.

         „Cijene za određene kategorije potrošača” su:

               —

               cijene na benzinskim postajama na 1 000 litara kada se radi o gorivima za cestovni prijevoz,

               —

               potrošačke cijene prilikom isporuke na 1 000 litara kada se radi o gorivu za grijanje u kućanstvima (plinsko ulje za grijanje), tj. za isporuke od 2 000 do 5 000 litara; kod kupovina manjih od 2 000 litara u obzir se može uzeti industrijski sektor,

               —

               potrošačke cijene prilikom isporuke za kupovine manje od 2 000 tona mjesečno ili manje od 24 000 tona godišnje kada se radi o industrijskim gorivima.

         Cijene bez davanja i poreza koje dostavljaju države članice najčešće su zaračunavane cijene, na temelju ponderiranog prosjeka. U državama članicama u kojima velike trgovine pokrivaju više od 20 % kopnene potrošnje uzet će se u obzir cijene koje one zaračunavaju.
   Ove će podatke Komisija svakog tjedna objavljivati u publikaciji Oil Bulletin u nacionalnim valutama i u eurima. Tečajevi eura koji se uzimaju u obzir bit će oni utvrđeni na dan 31. prosinca 1998. kada se radi o zemljama europodručja; kada se radi o ostalim državama tečajevi će biti oni koje Europska središnja banka objavljuje svakog ponedjeljka u 14.15 sati.
   Podaci koji se odnose na tjedne cijene bez davanja i poreza neće se objavljivati ako su službe Komisije zatvorene.
   Ako je ponedjeljak državni praznik u državi članici, objavljivanje se na zahtjev države članice može odgoditi do srijede.

      (1)  Objavljuje se u Službenom listu Europskih zajednica, seriji C.


title: 2009/324/EZ: Odluka Komisije od 14. travnja 2009. o neuključivanju nekih tvari u priloge I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište (priopćena pod brojem dokumenta C(2009) 2566)  Tekst značajan za EGP

text:
               03/Sv. 46

               HR

               Službeni list Europske unije

               51

         32009D0324

               L 096/37

               SLUŽBENI LIST EUROPSKE UNIJE

         ODLUKA KOMISIJE
   od 14. travnja 2009.
   o neuključivanju nekih tvari u priloge I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište
   (priopćena pod brojem dokumenta C(2009) 2566)
   (Tekst značajan za EGP)
   (2009/324/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovoga mogućeg uključivanja u priloge I., I.A ili I.B Direktivi 98/8/EZ.

               (2)

               Za izvjestan broj kombinacija tvari/vrsta proizvoda uključenih u taj popis, prvotni sudionici više ne sudjeluju u programu revizije.

               (3)

               Zato je Komisija u skladu s člankom 11. stavkom 2., člankom 12. stavkom 1. i člankom 13. stavkom 5. Uredbe (EZ) br. 1451/2007 o tome obavijestila države članice. Ta je obavijest 14. lipnja 2006. objavljena u elektroničkom obliku.

               (4)

               Tijekom tri mjeseca po navedenoj objavi, druge su osobe iskazale interes za preuzimanjem uloge sudionika za neke kombinacije tvari/vrsta proizvoda.

               (5)

               Prema Odluci Komisije 2007/794/EZ (3), novi rok za podnošenje potpune dokumentacije za te kombinacije tvari/vrsta proizvoda bio je 30. travnja 2008.

               (6)

               Međutim, za neke od tih kombinacija tvari/proizvoda do navedenoga roka nije bila podnesena potpuna dokumentacija.

               (7)

               Zato se u skladu s člankom 12. stavkom 4. i člankom 12. stavkom 5. Uredbe (EZ) br. 1451/2007 te tvari ne uključuju za vrste proizvoda obuhvaćene prilozima I., I.A ili I.B Direktivi 98/8/EZ.

               (8)

               Mjere predviđene ovom odlukom u skladu su s mišljenjem Stalnog odbora za biocidne pripravke,

         DONIJELA JE OVU ODLUKU:
   Članak 1.
   Tvari navedene u Prilogu ovoj odluci ne uključuju se za vrste proizvoda obuhvaćene prilozima I., I.A ili I.B Direktivi 98/8/EZ.
   Članak 2.
   Za potrebe članka 4. stavka 2. Uredbe (EZ) br. 1451/2007, ova se odluka primjenjuje od 1. lipnja 2009.
   Članak 3.
   Ova je odluka upućena državama članicama.

      Sastavljeno u Bruxellesu 14. travnja 2009.

            Za Komisiju

         Stavros DIMAS

            Član Komisije

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.

      (3)  SL L 320, 6.12.2007., str. 35.

      PRILOG

         Tvari koje se ne smiju uključiti u priloge I., I.A ili I.B Direktivi 98/8/EZ s obzirom na određene vrste proizvoda

                  Naziv

                  EZ br.

                  CAS br.

                  Tip proizvoda

                  RMS

                  Linalol

                  201-134-4

                  78-70-6

                  19

                  DK

                  Propoksur

                  204-043-8

                  114-26-1

                  18

                  BE

                  Fenitrotion

                  204-524-2

                  122-14-5

                  18

                  UK

                  Metil antranilat

                  205-132-4

                  134-20-3

                  19

                  FR

                  Okt-1-en-3-ol

                  222-226-0

                  3391-86-4

                  19

                  N

                  5,5-dimetil-perhidro-pirimidin-2-on.alfa.-(4-trifluorometilstiril)-.alfa.-(4-trifluorometil)cinamilidenhidrazon/hidrametilnon

                  405-090-9

                  67485-29-4

                  18

                  IE


Odluka Komisije od 14/04/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7507 - WÄRTSILÄ/ L-3 MSI) prema Uredbi Vijeća (EZ) br. 139/2004 (Samo je engleski tekst vjerodostojan)


title: 98/576/EZ: Odluka Komisije od 16. rujna 1998. o zajedničkom tehničkom propisu za priključne zahtjeve za terminalnu opremu koja se spaja na javne komutirane telefonske mreže, (PSTN-ove), i uključuje funkciju analognih mikrotelefonskih uređaja (priopćena pod brojem dokumenta C(1998) 2722)  Tekst značajan za EGP

text:
               13/Sv. 039

               HR

               Službeni list Europske unije

               37

         31998D0576(01)

               L 278/40

               SLUŽBENI LIST EUROPSKE UNIJE

               16.09.1998.

      ODLUKA KOMISIJE

   od 16. rujna 1998.
   o zajedničkom tehničkom propisu za priključne zahtjeve za terminalnu opremu koja se spaja na javne komutirane telefonske mreže, (PSTN-ove), i uključuje funkciju analognih mikrotelefonskih uređaja
   (priopćena pod brojem dokumenta C(1998) 2722)
   (Tekst značajan za EGP)
   (98/576/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno njezin članak 7. stavak 2. drugu alineju,
   budući da je Komisija, u skladu s člankom 7. stavkom 2. prvom alinejom, donijela mjeru za utvrđivanje vrste terminalne opreme za koju je potreban zajednički tehnički propis kao i pripadajuća izjava o području primjene;
   budući da je potrebno donijeti odgovarajuće usklađene norme ili dijelove normi za provedbu bitnih zahtjeva koje je potrebno preoblikovati u zajedničke tehničke propise;
   budući da je, kako bi se proizvođačima osigurao stalan pristup tržištu, nužno omogućiti prijelazne sporazume u vezi s opremom koja je odobrena na temelju nacionalnih propisa o homologaciji;
   budući da je Odboru, (ACTE, Odboru za odobravanje terminalne opreme), predan prijedlog u skladu s člankom 29. stavkom 2.;
   budući da je zajednički tehnički propis koji se donosi na temelju ove Odluke u skladu s mišljenjem ACTE-a,
   DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena za spajanje na javnu telekomunikacijsku mrežu i koja je obuhvaćena usklađenom normom iz članka 2. stavka 1.
   2.   Ovom se Odlukom uspostavlja zajednički tehnički propis kojim su obuhvaćeni priključni zahtjevi za terminalnu opremu s funkcijom analognog mikrotelefonskog uređaja koja može podržati opravdane slučajeve kad je spojena na analogno sučelje PSTN-a u Zajednici.
   Članak 2.
   1.   Zajednički tehnički propis uključuje usklađenu normu koju je pripremilo nadležno tijelo za normiranje za provedbu, u mjeri u kojoj je to moguće, bitnih zahtjeva iz članka 5. točke (g) Direktive 98/13/EZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom mora biti u skladu sa zajedničkim tehničkim propisom iz stavka 1., mora ispunjavati bitne zahtjeve iz članka 5. točke (a) i točke (b) Direktive 98/13/EZ i mora ispunjavati zahtjeve svih drugih direktiva koje se primjenjuju, a posebno direktiva Vijeća 73/23/EEZ (2) i 89/336/EEZ (3).
   Članak 3.
   1. U vezi s terminalnom opremom iz članka 1. stavka 1. ove Odluke, prijavljena tijela koja su imenovana za provedbu postupaka iz članka 10. Direktive 98/13/EZ primjenjuju ili osiguravaju primjenu usklađene norme iz Priloga nakon obavijesti o ovoj Odluci.
   Članak 4.
   1.   Nacionalni propisi o homologaciji kojima je obuhvaćena oprema iz usklađene norme navedene u Prilogu stavljaju se izvan snage po isteku 12 mjeseci od datuma donošenja ove Odluke.
   2.   Terminalna oprema odobrena na temelju takvih nacionalnih propisa o homologaciji može se nastaviti stavljati na nacionalno tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 16. rujna 1998.

            Za Komisiju

         Martin BANGEMANN

            Član Komisije

      (1)  SL L 74, 12.3.1998., str. 1.

      (2)  SL L 77, 26.3.1973., str. 29.

      (3)  SL L 139, 23.5.1989., str. 19.
   PRILOG

      Upućivanje na važeću usklađenu normu

   Usklađena norma iz članka 2. Odluke glasi:
   Javna komutirana telefonska mreža (PSTN);
   priključni zahtjevi za terminalnu opremu s funkcijom analognog mikrotelefonskog uređaja koja može podržati opravdane slučajeve kad je spojena na analogno sučelje PSTN-a u Europi
   ETSI
   Europski institut za telekomunikacijske norme
   Tajništvo ETSI-ja
   TBR (tehnička osnova za propis) 38: svibanj 1998.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je u skladu s punomoći koja je izdana u skladu s odgovarajućim postupcima iz Direktive 83/189/EEZ.
   Cijeli tekst gore navedene usklađene norme moguće je dobiti pri:

                           European Telecommunications Standards Institute (Europskom institutu za telekomunikacijske norme)

                           650 route des Lucioles

                           F-06921 Sophia Antipolis Cedex

                           European Commission (Europskoj komisiji),

                           DG XIII/A/2 - (BU 31, 1/7)

                           Rue de la Loi/Wetstraat 200

                           B-1049 Bruxelles

         ili pri bilo kojoj drugoj organizaciji koja je odgovorna za objavu normi ETSI-ja; popis organizacija nalazi se na internetskoj stranici www.ispo.cec.be.

      (1)  SL L 109, 26.4.1983., str. 8.


Odluka Komisije od 02/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6898 - RAG STIFTUNG / EVONIK INDUSTRIES) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


Odluka Komisije od 14/03/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6832 - GOLDMAN SACHS / TPG LUNDY / AINSCOUGH) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2014/189/EU: Odluka Komisije od 28. prosinca 2012. o Državnoj Potpori SA.33760 (12/N-2, 11/C, 11/N); SA.33763 (12/N-2, 11/C, 11/N); SA.33764 (12 N-2, 11/C, 11/N); SA.30521 (MC 2/10); SA.26653 (C9/09); SA.34925 (12 N-2, 12/C, 12/N); SA. 34927 (12 N-2, 12/C, 12/N); SA. 34928 (12 N-2, 12/C, 12/N) koju su proveli Kraljevina Belgija, Francuska Republika i Veliko Vojvodstvo Luksemburg u korist poduzetnika Dexia, DBB/Belfius i DMA (priopćeno pod brojem dokumenta C(2012) 9962)  Tekst značajan za EGP

text:
               12.4.2014

               HR

               Službeni list Europske unije

               L 110/1

         ODLUKA KOMISIJE
   od 28. prosinca 2012.
   o Državnoj Potpori SA.33760 (12/N-2, 11/C, 11/N); SA.33763 (12/N-2, 11/C, 11/N); SA.33764 (12 N-2, 11/C, 11/N); SA.30521 (MC 2/10); SA.26653 (C9/09); SA.34925 (12 N-2, 12/C, 12/N); SA. 34927 (12 N-2, 12/C, 12/N); SA. 34928 (12 N-2, 12/C, 12/N) koju su proveli Kraljevina Belgija, Francuska Republika i Veliko Vojvodstvo Luksemburg u korist poduzetnika Dexia, DBB/Belfius i DMA
   (priopćeno pod brojem dokumenta C(2012) 9962)
   (Vjerodostojan je samo tekst na francuskom jeziku)
   (Tekst značajan za EGP)
   (2014/189/EU)

   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


Odluka Komisije od 26/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8557 - CCMP CAPITAL / MSD AQUA PARTNERS / HAYWARD INDUSTRIES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 10/06/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7233 - ALLIANZ / GOING CONCERN OF UNIPOLSAI ASSICURAZIONI) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 01/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8357 - ASAHI / AB INBEV CEE DIVESTMENT BUSINESS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/343/EZ: Odluka Komisije od 21. travnja 2009. kojom se izmjenjuje Odluka 2007/131/EZ o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici (priopćena pod brojem dokumenta C(2009) 2787)  Tekst značajan za EGP

text:
               13/Sv. 043

               HR

               Službeni list Europske unije

               145

         32009D0343

               L 105/9

               SLUŽBENI LIST EUROPSKE UNIJE

               21.04.2009.

      ODLUKA KOMISIJE

   od 21. travnja 2009.
   kojom se izmjenjuje Odluka 2007/131/EZ o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici
   (priopćena pod brojem dokumenta C(2009) 2787)
   (Tekst značajan za EGP)
   (2009/343/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               Odlukom Komisije 2007/131/EZ od 21. veljače 2007. o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici (2) usklađuju se tehnički uvjeti za radijsku opremu koja koristi ultraširokopojasnu tehnologiju u Zajednici osiguravajući da radiofrekvencijski spektar bude dostupan u cijeloj Europskoj zajednici prema usklađenim uvjetima, uklanjanjem prepreka za uvođenje ultraširokopojasne tehnologije i stvaranjem učinkovitog jedinstvenog tržišta za takve sustave s pripadajućim ekonomijama razmjera i prednostima za potrošače.

               (2)

               Brze promjene u tehnologiji i uporabi radiofrekvencijskog spektra trebaju se primjereno odraziti na reguliranje ultraširokopojasne tehnologije, kako bi europsko društvo imalo koristi od uvođenja inovativnih aplikacija na temelju ove tehnologije, istodobno osiguravajući da ostali korisnici spektra ne budu negativno pogođeni. Stoga je potrebno izmijeniti Odluku 2007/131/EZ.

               (3)

               Iz tog je razloga, u skladu s Odlukom br. 676/2002/EZ, Komisija dodatno ovlastila Europsku konferenciju poštanskih i telekomunikacijskih uprava (CEPT) da provede daljnje studije usklađenosti ultraširokopojasne tehnologije s radiokomunikacijskim uslugama.

               (4)

               U svome izvješću dostavljenom u okviru spomenute ovlasti CEPT savjetuje Komisiji da izmijeni niz tehničkih aspekata Odluke 2007/131/EZ.

               (5)

               CEPT je u dodatnim studijama pojasnio tehničke uvjete pod kojima specifične tehnike ublaživanja, točnije „otkrij i izbjegni” (detect and avoid – DAA) i niski radni ciklus (low duty cycle – LDC), omogućuju da ultraširokopojasna oprema djeluje s većom prijenosnom snagom nudeći jednakovrijednu zaštitu koja se može usporediti s postojećim općim ultraširokopojasnim ograničenjima.

               (6)

               U svojim studijama CEPT je također dokazao da se ultraširokopojasna oprema može koristiti pod strožim uvjetima u odnosu na općenita ograničenja za motorna i željeznička vozila. Ti se uvjeti mogu ublažiti ako se u tim vozilima koriste gore spomenute tehnike ublaživanja.

               (7)

               Sustavi za snimanje kod analize građevinskog materijala (BMA) mogu osigurati mnogobrojne inovativne aplikacije za otkrivanje ili slikanje cijevi, žica i drugih struktura u zidovima stambenih ili poslovnih zgrada. Zajednički uvjeti za pristup spektru za opremu BMA trebali bi pomoći poduzetnicima koji žele pružati prekogranične stručne usluge koristeći ove aplikacije u Zajednici.

               (8)

               CEPT je savjetovao Komisiji da se za sustave BMA omoguće manje strogi uvjeti u odnosu na općenita ograničenja, budući da njihovi načini djelovanja zajedno s vrlo niskim gustoćama uporabe i faktorima aktivnosti dodatno smanjuju mogućnost štetnih smetnji radiokomunikacijskim uslugama.

               (9)

               Tehničke studije CEPT-a o primjenama BMA u okviru ovlasti Komisije pretpostavljaju njihovu uporabu u strukturama koje su dovoljno guste i debele da apsorbiraju većinu signala koje odašilje sustav za snimanje. Ove studije sukladnosti, između ostalog, uključuju pretpostavku da oprema BMA prestaje s prijenosom u roku deset sekundi nakon prekida uobičajenog djelovanja. Pored toga, iako se uređaji BMA mogu prodavati kao potrošačka roba, u studijama o ukupnim smetnjama pretpostavlja se korištenje najveće gustoće od 6,7 jedinica BMA/km2.

               (10)

               U skladu s Direktivom 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove usklađenosti (3) (Direktiva R & TTE) Komisija je europskim organizacijama za normizaciju dala mandate (M/329 i M/407) za uspostavu niza usklađenih normi za ultraširokopojasne aplikacije koje treba priznati u okviru ove Direktive i na kojima se temelji pretpostavka sukladnosti s njezinim zahtjevima. Na osnovi mandata M/329 i M/407 koje je dala Europska Komisija, ETSI je razvila usklađene norme EN 302 065 za opću ultraširokopojasnu opremu, usklađenu normu EN 302 500 za ultraširokopojasnu opremu za lokaliziranje i usklađenu normu EN 302 435 za opremu BMA.

               (11)

               Ove usklađene norme detaljno opisuju kako bi trebala djelovati oprema koja djeluje u frekvencijskim pojasevima dodijeljenim na temelju ove Odluke i kako se spomenuta oprema može ispitati u pogledu sukladnosti s ograničenjima iz usklađenih normi.

               (12)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Prilog Odluci 2007/131/EZ mijenja se kako slijedi:

               1.

               Prilog Odluci 2007/131/EZ zamjenjuje se Prilogom ovoj Odluci.

               2.

               U članku 2. dodaju se sljedeće točke 10. i 11.:

                           „10.

                           ‚analiza građevinskog materijala’ (BMA) znači senzor za smetnje u polju kojim se otkrivaju lokacije predmeta u građevinskoj strukturi ili fizička obilježja građevinskog materijala;

                           11.

                           ‚izračeno u zrak’ označava dijelove signala koje odašilju posebne aplikacije ultraširokopojasne tehnologije i koje njihova zaštita ili materijal u pitanju ne apsorbiraju.”

         Članak 2.
   Ova se Odluka primjenjuje od 30. lipnja 2009.
   Članak 3.
   Ova je Odluka upućena državama članicama.

      Sastavljeno u Bruxellesu 21. travnja 2009.

            Za Komisiju

         Viviane REDING

            Članica Komisije

      (1)  SL L 108, 24.4.2002., str. 1.

      (2)  SL L 55, 23.2.2007., str. 33.

      (3)  SL L 91, 7.4.1999., str. 10.
   PRILOG

         „PRILOG

            Najveće e.i.r.p. gustoće i odgovarajuće tehnike ublaživanja

         1.   OPĆA UPORABA UWB-a
         1.1.   Najveće e.i.r.p. gustoće

                     Frekvencijski raspon (GHz)

                     Najveća srednja e.i.r.p. gustoća (dBm/MHz)

                     Najveća gustoća vršne e.i.r.p. (dBm/50 MHz)

                     Ispod 1,6

                     –90,0

                     –50,0

                     od 1,6 do 2,7

                     –85,0

                     –45,0

                     od 2,7 do 3,4

                     –70,0

                     –36,0

                     od 3,4 do 3,8

                     –80,0

                     –40,0

                     od 3,8 do 4,2

                     –70,0

                     –30,0

                     od 4,2 do 4,8

                     –41,3
                     (do 31. prosinca 2010.)

                     0,0
                     (do 31. prosinca 2010.)

                     –70,0
                     (nakon 31. prosinca 2010.)

                     –30,0
                     (nakon 31. prosinca 2010.)

                     od 4,8 do 6,0

                     –70,0

                     –30,0

                     od 6,0 do 8,5

                     –41,3

                     0,0

                     od 8,5 do 10,6

                     –65,0

                     –25,0

                     iznad 10,6

                     –85,0

                     –45,0

               1.2.   Odgovarajuće tehnike ublaživanja

         Oprema koja koristi ultraširokopojasnu tehnologiju može koristiti radiofrekvencijski spektar s višim ograničenjima e.i.r.p. od onih spomenutih u tablici u odjeljku 1.1., ako se primjenjuju dodatne tehnike ublaživanja, kako je opisano u pripadajućim usklađenim normama donesenima u skladu s Direktivom 1999/5/EZ ili druge tehnike ublaživanja pod uvjetom da osiguravaju barem jednakovrijednu razinu zaštite kako je predviđeno u tablici u odjeljku 1.1. Smatra se da sljedeće tehnike ublaživanja pružaju takvu zaštitu:
         1.2.1.   Ublaživanje ‚niski radni ciklus’ (LDC)

         Najveća srednja e.i.r.p. gustoća od -41,3 dBm/MHz i najveća vršna e.i.r.p. od 0 dBm izmjerena na 50 MHz dopušta se u pojasu 3,1-4,8 GHz pod uvjetom da se primjenjuje ograničenje niskog radnog ciklusa u kojem je suma svih odaslanih signala manja od 5 % za svaku sekundu i manja od 0,5 % za svaki sat i pod uvjetom da ni jedan odaslani signal ne traje dulje od 5 ms.
         1.2.2.   Ublaživanje ‚otkrij i izbjegni’ (DAA)

         Najveća srednja e.i.r.p. gustoća od -41,3 dBm/MHz i najveća vršna e.i.r.p. od 0 dBm izmjerena na 50 MHz dopušta se u pojasevima 3,1-4,8 GHz i 8,5-9,0 GHz pod uvjetom da se primjenjuje tehnika ublaživanja ‚otkrij i izbjegni’ (DAA), kako je opisano u pripadajućim usklađenim normama donesenima u skladu s Direktivom 1999/5/EZ.
         1.3.   Djelovanje opreme koja koristi ultraširokopojasnu tehnologiju u motornim i željezničkim vozilima

         Odstupajući od članka 3. ove Odluke, ultraširokopojasna oprema može se koristiti u motornim i željezničkim vozilima ako je u skladu sa sljedećim parametrima.
         1.3.1.   Najveće e.i.r.p. gustoće za djelovanje ultraširokopojasne tehnologije u motornim i željezničkim vozilima

         Oprema koja koristi ultraširokopojasnu tehnologiju u motornim i željezničkim vozilima može koristiti radiofrekvencijski spektar s ograničenjima e.i.r.p. iz odjeljka 1.1., ako se za pojaseve 4,2-4,8 GHz i 6,0 -8,5 GHz primjenjuju sljedeći parametri:

                     Frekvencijski raspon (GHz)

                     Najveća srednja e.i.r.p. gustoća (dBm/MHz)

                     od 4,2 do 4,8

                        do 31. prosinca 2010.

                     –41,3
                     pod uvjetom da se koriste tehnike za ublaživanje skupnih smetnji koje imaju barem jednakovrijedni učinak kao i tehnike iz usklađenih normi prema Direktivi 1999/5/EZ. One zahtijevaju raspon kontrole snage odašiljača (TPC) od najmanje 12 dB.
                     –53,3 (u ostalim slučajevima)

                        nakon 31. prosinca 2010.

                     –70,0

                     od 6,0 do 8,5

                     –41,3
                     pod uvjetom da se koriste tehnike za ublaživanje skupnih smetnji koje imaju barem jednakovrijedni učinak kao i tehnike iz usklađenih normi prema Direktivi 1999/5/EZ. One zahtijevaju raspon kontrole snage odašiljača (TPC) od najmanje 12 dB.
                     –53,3 (u ostalim slučajevima)

               1.3.2.   Odgovarajuće tehnike ublaživanja u motornim i željezničkim vozilima

         Oprema koja koristi ultraširokopojasnu tehnologiju u motornim i željezničkim vozilima može djelovati pod drugačijim ograničenjima e.i.r.p. od onih spomenutih u odjeljku 1.3.1., ako se primjenjuju dodatne tehnike ublaživanja, kako je opisano u pripadajućim usklađenim normama donesenima u skladu s Direktivom 1999/5/EZ ili druge tehnike ublaživanja pod uvjetom da osiguravaju barem jednakovrijednu razinu zaštite kako je predviđeno ograničenjima u prethodnoj tablici. Smatra se da sljedeće tehnike ublaživanja pružaju takvu zaštitu:
         1.3.2.1   Ublaživanje ‚niski radni ciklus’ (LDC)
         Oprema koja koristi ultraširokopojasnu tehnologiju u motornim i željezničkim vozilima i primjenjuje tehniku ublaživanja LDC u pojasu 3,1- 4,8 GHz, kako je prikazano u odjeljku 1.2.1., može djelovati pod istim e.i.r.p. ograničenjima kako je opisano u istom odjeljku 1.2.1. E.i.r.p. ograničenja iz odjeljka 1.1. primjenjuju se za druge frekvencijske raspone.
         1.3.2.2.   Ublaživanje ‚otkrij i izbjegni’ (DAA)
         Oprema koja koristi ultraširokopojasnu tehnologiju u motornim i željezničkim vozilima i primjenjuje tehniku ublaživanja DAA u pojasevima 3,1-4,8 GHz i 8,5-9,0 GHz može djelovati pod e.i.r.p. ograničenjem od -41,3 dBm/MHz, pod uvjetom da se koriste tehnike za ublaživanje smetnji koje imaju barem jednakovrijedni učinak kao i tehnike iz usklađenih normi prema Direktivi 1999/5/EZ. One zahtijevaju raspon kontrole snage odašiljača (TPC) od najmanje 12 dB. U ostalim slučajevima primjenjuje se ograničenje od -53,3 dBm/MHz.
         2.   POSEBNA UPORABA UWB-a
         Dozvoljeni su signali koji se odašilju u zrak i ne premašuju ograničenja iz tablice u nastavku.
         2.1.   Analiza građevinskog materijala (BMA)

                     Frekvencijski raspon (GHz)

                     Najveća srednja e.i.r.p. gustoća (dBm/MHz)

                     Najveća gustoća vršne e.i.r.p. (dBm/50 MHz)

                     Ispod 1 730

                     –85

                     –45

                     od 1 730 do 2 200

                     –65

                     –25

                     od 2 200 do 2 500

                     –50

                     –10

                     od 2 500 do 2 690

                     –65

                     –25

                     od 2 690 do 2 700

                     –55

                     –15

                     od 2 700 do 3 400

                     –82

                     –42

                     od 3 400 do 4 800

                     –50

                     –10

                     od 4 800 do 5 000

                     –55

                     –15

                     od 5 000 do 8 000

                     –50

                     –10

                     od 8 000 do 8 500

                     –70

                     –30

                     iznad 8 500

                     –85

                     –45

               Oprema BMA koja koristi tehnike za ublaživanje smetnji koje imaju barem jednakovrijedni učinak kao i tehnike iz pripadajućih usklađenih normi prema Direktivi 1999/5/EZ može djelovati u frekvencijskom rasponu od 1,215 do 1,73 GHz s najvećom srednjom e.i.r.p. gustoćom od -70 dBm/MHz i u frekvencijskom rasponu od 2,5 do 2,69 GHz i od 2,7 do 3,4 GHz s najvećom srednjom e.i.r.p. gustoćom od -50 dBm/MHz pod uvjetom da se osigura barem jednakovrijedna razina zaštite kako je predviđeno ograničenjima u gornjoj tablici.
         Radi zaštite radioastronomskih usluga u frekvencijskom rasponu od 2,69 GHz do 2,7 GHz i frekvencijskome rasponu od 4,8 do 5 GHz ukupna gustoća izračene snage mora biti ispod -65 dBm/MHz, kako je opisano u pripadajućim usklađenim normama donesenima u skladu s Direktivom 1999/5/EZ.”